
DONYA   "BALB1NA  Tí 

Tia  ma  jove  del  Teatro  Català 

En  agrahiment  d  la  manera  acertada  ab  que  ha  desem- 
penyat  quants  papers  li  han  sigut  confiats  de  las  mevas 
pobras  produccions  dramdticas,  li  dedico  aquesta,  que  si 
bè  es  petita,  gran  es  la  bona  voluntat  ab  que  li  ofereix 

S.  S.  S.,  q.  s.  p.  b. 


L  AUTOR 


REPARTIMENT 


Personatjes 


Actors 


BALBINA 
MIQUELA 
SIMÓN  . 


D.a  Balbina  Pí 


ARTURO 
LLUÍS  . 


»   Gayetana  Vidal 
D.  Lleó  Fontova 
»  Joan  Bertran 
»  Francisco  Puig 


L  escena  es  coniemporànea  y  passa  en  Barcelona 


Notas.  —  Las  espressions  francesas  que  diu  Lluis,  s'  han 
escrit  en  lletra  cursiva,  del  modo  mes  aproximat  i  la  seva 
pronunciació. 

Lluis  vesteix  molt  elegant,  y  parla  molt  depressa. 

Miquela,  també  parla  ab  vivesa. 


Ningú  podrà  traduhir,  representar  ni  reimprimir  aquesta  comèdia 
sens  permís  de  son  autor. 

Lo  Sr.  D.  Joan  Molas  y  Casas,  director  de  la  Galeria  titolada  Propietats 
Dramàticas  y  Liricas,  quals  oficinas  se  troban  en  lo  carrer  del 
Hospital,  núms.  i  2  y  14,  segón  pis,  es  V  unich  encarregat  d'aquesta 
obra  y  ab  ell  deuran  entendres  totas  las  empresas  y  societats 
particulars  que  vulgan  representaria. 

Queda  fet  lo  dipòsit  que  marca  la  lley. 


durant  lo  mes  de  Seplembre 

ACTE  ÜNICH 

L'  escena  figura  una  sala-recibidor  de  una  casa  acomodada. 
Porta  al  foro,  à  la  dreta  y  à  i'  esquerra  del  actor:  la  del  foro  fi- 
gura prop  de  1'  escala;  la  de  la  dreta  es  la  del  despaig  de  Artu- 
ro;  la  de  1'  esquerra  dóna  à  la  sala.  En  la  paret  de  la  dreta,  un 
mirall  gran,  y  sota  d'  ell  una  taula  cuberta  ab  un  tapete.  A  la 
dreta,  un  sota  que  corresponga  al  demés  moblatje.  Cadiras  y 
sillons  per  i'  escena,  quadros  en  las  parets.  Estesa  en  una  cadi- 
ra, hi  ha  una  levita  que  Simón  respalla  al  tirarse  '1  teló.  En  las 
portas  hi  ha  portiers. 


ESCENA  I 

BALBINA,  SIMÓN  y  ARTURO 

(Balbina  sentada  en  lo  sofà;  Simón  respa- 
llant  lo  paltó;  Arlaro  en  lo  sofd  mirantse  d 
Simón.) 

Art.  Simón,  no  faràs  per  casa.  (Veyent  que  res- 
Sim.       <;Com?  palla  al  revés.) 

Art.  Que  no  faràs,  Simón. 

Sim.       Bé,  després  ja  m'  hi  faré, 

com  que  en  la  casa  sò  nou. 
Bal.       Per  nou  que  sigas,  deurias 

sabé  respallà  un  paltó. 
Art.      Si  tú  haguesses  vist  en  Quico, 

aixó  ho  feya  en  un  segon. 
Sim.       <fQué  no  ho  faig  bè? 
Bal.  No;  al  revés. 

(Simón  respalla  'Is  j  or  ros.) 
Art.      Deixa;  qué  tantas  cansons.    (Se  posa  d  res- 
Sim.       Vostès  prompte  s'  incomodan,  pallar.) 

y  à  ne  mí  'm  trastorna  tot 

veure  incomodats  als  amos. 

Quan  era  escolà,  '1  rectó 

me  donava  la  sotana 

per  respallarli:  mil  cops 

ho  habia  fet;  may  me  deya 

per  aquet  ni  aquell  cantó; 

un  dia  de  dalt  à  baix, 

y  un  altra  de  baix  al  coll, 

segons  com  à  mí  'n  venia, 

y  ell  no  'm  deya  may  ni  un  mot. 
Bal.       Es  que,  Simón,  las  sotanas 

son  distintas  dels  pahons. 
Art.      Aixís  lo  panyo  's  malmet. 

(Senyal aiitli  7  revés. ) 
Sim.       Ah,  ja  ho  entench;  y  aixís  no.    (Mirant  com 

Bè,  veu,  aixís,  esplicantmho  ho  fa.) 

ho  apendré  tot  poch  à  poch. 

Avuy  es  lo  primé  dia 

que  'ls  serveixo... 
Art.      (Impacientantse.)    Vamos,  prou. 
Bal.       Vésten  à  passà  1'  escombra 

per  la  sala. 

Sim.       (Pensa  un  moment.)  Ah,  à  escombrà. 

Bal.  <jY  donchs? 

Sim.       Passà  V  escombra,  entenia... 

(Fa  veure  que  passa  1'  escombra,  arrossegant- 
la.  Arturo  y  Balbi?ia,  riuhen.J 

Bé,  dispénsim,  com  sò  nou... 

(Se  'n  va  per  V  esquerra.) 

ESCENA  II 
BALBINA,  ARTURO 

Bal.       Es  cert;  no  farà  per  casa; 

es  molt  tonto  aquet  xicot. 
En  Quico,  massa  aixerit 
y  aquet... 

Art.  jNo  'm  parlis  de  alló, 

de  'n  Quico!  aixerit  ja  ho  era... 

massa,  que  era  un  tabalot. 
Bal.       <:Per  qué  no  '1  treyas  avans? 
Art.      Jo  't  diré;  com  jo  era  sol, 

un  hom  sol  sempre  està  bè 

per  un  mes  y  mitj  ó  dos. 

Se  me  'n  anava  de  casa 

sense  dí  perquè  ni  ahont; 

estava  tres  horas  fora, 

me  deixava  està '1  pis  sol; 

las  minyonas  del  vehinat, 

totas  las  duya  en  renou. 

Vas  escriure  que  venias, 

y  li  vaig  dí:  mira,  noy, 

coménsat  à  buscà  casa. 

Ahí  'm  diu:  «ja  'n  tinch.»  Milió: 

donchs  vésten.  Àvuy  tú  arribas 

y  't  trobas  ab  en  Simón. 

Després,  en  Quico,  no  sè 

si  era  massa  fiat;  jo 

no  '1  tenia  ab  prou  confiansa. 
Bal.       <;Ne  desconfiavas?  Ja  es  prou, 

com  tú  de  tot  desconfias... 
Art.      Parlém  de  nosaltres  dos. 

<:Com  t'  ha  probat  Sant  Hilari? 
Bal.       A  mí  mòlt  bè.  Sabs  que  jo 

hi  he  anat  sols  per  ta  germana. 
Art.      Y...  <iheu  estat  bè? 
Bal.  Ja  t'  ho  pots 

figurà.  Ves  quina  vida: 

de  bon  dematí  à  la  font, 

à  dalt  de  un  burro;  en  tornant, 

al  llit,  à  descansà  un  poch; 

à  esmorsà,  à  brodà  un  xiquet, 

mes  tart  à  dinà,  à  dà  un  tom; 

cap  al  tart  à  alguna  casa 

que  donavan  reunions. 

després  à  sopà  y  al  llit. 
Art.      jSi  que  es  vida  de  senyor! 
Bal.       Peró  à  mí  jqui  «m  treu  de  casa! 

Estantme  aquí,  ja  ho  tinch  tot; 

no  'm  vingan  ab  may  fè  res. 

jDèu  me  'n  guart  de  sè  com  molts 

que  van  per  gust  à  pendre  aygas 

y  '1  qué  prénen  es  lo  sol! 

Fan  veure  que  's  diverteixen, 

quan  tornan  aquí;  allà  no. 

Los  trobas  jugant  à  cartas, 

llegint,  dormint  pels  sillons... 

Los  hi  preguntas:  <;qué  tal? 

y  't  contestan:  «jpsè,  qué  vol  i  ■>  (Ab  fastidi.) 

que  fem  per  matà  V  estona! 

jlo  poble  es  de  mala  mort!. .i» 

Y  donchs  perquè  se  n  hi  van,      (Com  cre- 

no  teninthi  obligació.  mada.J 

Art.      <;Vas  trobarhi  coneguts? 

Bal.       Molt  pochs;  ta  germana  molts. 

Art.      Sí:  com  que  ella  hi  va  cada  any. 

Bal.       ^Coneixes  à  un  tal  Lluis  Forns? 

Art.      ^jLIuís  Forns?  (Pensant.) 

Bal.  Sí:  segons  me  deya, 

ell  à  ne  tú  't  coneix  molt. 
Art.      Podria  sé;  de  la  plassa; 

pero  lo  que  's  jo  à  n'  ell,  no. 
Bal.       Mira,  aquí  porto  '1  retrato.    (Trayentlo  del 
Art.      <;Te  '1  va  dà?  targeter.) 
Bal.  A  mí  y  à  tothom 

de  la  casa.    (Donantli  7  retrato.) 
Art.      (Mirdntsel.)    No  '1  conech. 
Bal.       Es  molt  enrahonadó.  . 

També  va  dí  que  vindria 

avuy. 

Art.      (Pensatiu.)    ^Dius  que  's  diu  Lluis  Forns? 
Bal.       Bè,  no  t'  hi  trenquis  lo  cap. 
Sim.      Ja  1'  he  passada  per  tot. 

(Ab  V  escombra,  desde  la  porta.) 
Bal.       jCom  pot  sè  en  tant  poca  estona! 

Veyam  com  has  fet  aixó.    (Se  'n  va  ab  Si- 
món.) 

ESCENA  III 
ARTURO 

Art.      jNo  sé  com  tinch  de  sè  aixís    (Mirantse  7 
tan  desconfiat!  ;Quin  mal  rato  retrato.) 
m'  està  dant  aquet  retrato! 
jY  qui  podrà  sé  aquet  Lluis! 
Es  jove,  sembla  guapet, 
tè  un  posat  molt  letxuguino... 
No  sè  perquè  m'  amohino; 
(Deixant  lo  retrato  damunt  la  taula.) 
també  sò  massa  ximplet. 
La  Balbina  may  m'  ha  dat 
motiu  perquè  'n  desconfiés... 
Sí,  sí,  sí:  peró  '1  cas  es 
que  ella  '1  retrato  ha  portat...  (Pausa.) 
Jo  no  vull  desconfià  de  ella, 
peró  ell  pot  sè  un  poca  solta... 
M'  en  vaig  à  donà  una  volta,     (Agajant  lo 
que  aquí  tot  se  'm  agavella.  barret.) 

<;Y  si  ell  arriba  y  vè  aquí?...    (  Detenintse .) 
Ella  '1  sabrà  despatxà...  (Andhüen.) 
No,  no;  no  me  'n  vull  anà... 
No  sè  si  eixí  ó  si  no  eixí...  (Indecís.) 
Si  'n  Simón  no  fòs  tan  suro 
podria  fé  gran  servey... 
Me  'n  vaig,  sí;  no  hi  ha  remey.  (Decidit.) 
Simón,  vina.  (Cridantlo.) 
Sim.       (De  dintre.)    jSenyor  Arturo!  (Surt.) 

ESCENA  IV 
ARTURO,  SIMÓN 

Art.  <;Veus  aixó?  (Agafant  lo  retrato  y  ense- 
Sim.       (Mirantlo.)    Prou:  jtontofòra.  nyantli.) 

si  ensenyantmho  no  ho  veyés! 
Art.      <jNo  deus  pas  coneixe  qui  es? 
Sim.       Bè  's  veu  prou  clà:  es  la  senyora. 
Art.      jTros  de  quóniam!  <;va  ab  paltó, 

(Deixant  lo  retrato  en  la  taula.) 

y  es  la  senyora?  jTabal!  (Cremat.) 
Sim.       Donchs  es  vostè;  tant  se  val. 

[Per  una  equivocació!... 

Fa  tant  poch  que  sò  en  la  casa... 
Art.      Quan  jo  torni,  'm  sabràs  dí    (Posantse'l  ba- 

tothom  qui  ha  vingut  aquí.  rret.) 
Sim.       Està  corrent. 
Art.  (jPedàs  de  ase!) 

Tingués  ara  'n  Quico,  jo 

me  'n  aniria  segú; 

peró  ab  un  home  com  tú... 
Sim.       ;Qué  vol  dí! 
Art.      (Andntsen.)    Que  Dèu  n'  hi  dò. 

ESCENA  V 
SIMÓN 

Sim.       iQué  cremats  que  ^ns  en  aném! 
Jo  no  li  he  dat  cap  motiu... 
Bah,  tè  '1  génit  massa  viu 
y  veig  que  no  lligarém. 
Y  à  la  senyora  Balbina 
res  li  agrada  del  que  un  fa, 

renya  y  en  sentint  renyà 
à  mí  '1  cap  se  'm  amohina. 
Se  creuhen  que  so  molt  ase 
y  tot  m'  ho  troban  estrany, 
home,  com  si  fés  un  any 
que  estès  servint  à  la  casa. 
Que  en  Quico  era  mès  feyné, 
que  feya  quan  li  manavan... 

donchs  perquè  '1  despatxavan  - 
ja  que  'ls  servia  tant  bé? 
Com  la  viuda  de  'n  Florit, 
que  's  va  casà,  y  no  sabia 
fè  altra  cosa  tot  lo  dia 
que  alabà  fl  primé  marit. 
(Se  sent  la  campana  de  la  porta.) 
Trucan.  jVoy!  Ja  pot  entrà.     (Venint  de 

obrí.) 

ESCENA  VI 
SIMÓN,  LLUÍS 

Lluís     ^Donchs  està  aquí  '1  senyor  Arbós? 
(Entrant.) 

Sim.  Sí,  senyor.  (Lluís  porta  una  sombrilla  sota 
Lluís  <jHí  son  los  senyors?       7  bras.) 

Sim.       jVosté  's  deu  equivocà! 
Lluís     jLo  mateix  nom,  fora  molt!  (Estranyat.) 

Aquí  'm  varen  dirigí... 
Sim.       Demana  'ls  senyors,  y  aquí 

no  més  hi  ha  un  senyor  tot  sol. 
Lluís     jUn  senyor! 

Sim.  Sí:  y  que  ara  es  fora; 

si  '1  vol  esperà  un  xiquet... 
Lluís     Lo  primé  pis,  bé  es  aquet. 
Sim.       Sí:  <:vol  veure  la  senyora? 
Lluís     ^Hi  ha  senyora?  Vagi  al  punt 

à  avisaria.  Ui;  es  aquí. 

jHome,  ja  volia  dü... 
Sim.       [Com  senyors  no  mès  ni  ha  que  un! 
Lluís     (jVaya  un  criat  mes  ximplet!) 
Sim.       Donsas  1' aniré  à  avisà.  r. 

<:Y  si  'm  pregunta  qui  hi  ha, 

qui  diré? 
Lluís  Don  Lluiset. 

Tinga  una  carta;  pot  darli,     (Donanili  una 

que  'm  coneixerà  milió.  targeta.) 

Sim.       (jEn  diu  carta  de  un  cartró!) 

(Estranyat,  mirantla.) 
Lluís     <íQué  far   (Veyentlo  parat. ) 
Sim.  Res.  (Vaig  à  entregarli.) 

(Andntsen  per  V  esquerra.) 


ESCENA  VII 
LLUÍS 

Lluís     U  objecte  ja  es  veure  à  n'ella, 
de  ell  sí  que  poch  n'  haig  de  fé. 
(5'  acosta  d  la  taula.) 
jOla  aquí  hi  ha  mon  portré! 
(Adonantse  del  retrato.) 
Sembla  que  entro  ab  bona  estrella. 
(Se  mira  al  mirall.) 

Lo  bigoti...  Ja,  ja;  aixís:  bò.  (Afildntsel.) 
Los  cabells  ben  aixecats;  (Estemifdntsels.) 
los  guants,  estan  ben  cordats;  (Mirdntsels.) 
à  la  ma  esquerra  '1  xapó.  (Se  posa  7  barret 
[La  corbatota  del  diable  d  /'  esquerra.) 
no  se  'm  vol  tení  estirada!  (Se  V  arregla.) 
jAh!  aixís  la  tinch  arreglada. 
Vamos,  estich  Jasionable. 


ESCENA  VIII 
BALBINA,  LLUÍS 

Bal.       <;Vosté  aquí? 

(Al  sortir,  deixa  la  targeta  de  Lluis  damunt 
la  taula.) 

Lluís     (Anant  d  encaixar .)   jPorté  vú  bién? 

Bal.  Bè. 

Lluís         <j'L  senyor? 

Bal.  També,  D.  Lluis.  (Assentantse.) 

<jNo  seu? 

Lluís     (Syassenta.)    Ab  lo  seu  permís. 
Bal.       No  fassi  cap  cumpliment. 

<;Veu  com  lo  rebo  també? 
Lluís     San  Jasson;  aixís  m'  agrada. 

Y  jo;  à  poch  de  ma  arribada 

vinch  aquí,  de  negligé. 

Tan  bon  punt  han  estat  fora 

de  Sant  Hilari,  en  Badó 

diu:  «jAy,  s'  han  deixat  aixó!»  (Donanili  la 
Bal.  La  sombrilla.  sombrilla.) 
Lluís  Si  senyora. 

La  poso  en  lo  meu  colí, 

del  carril  à  casa,  dret, 

y,  sense  fe  la  iualet, 

de  casa  vinch  cap  aquí. 
Bal.       Gracias.    (Deixant  la  sombrilla.) 
Lluís  [Vol  callà!  De  res. 

M*  han  donat  tantas  memorias 

las  Santigosas,  las  Dorias, 

y  demés  de  las  suares. 

^La  seva  cunyada? 
Bal.  Bona. 
Lluís     Si  demà  puch  visitaria, 

tindré  '1  gust  de  saludaria. 

<;Viu  carré  de  la  Lleona? 
Bal.       Sí,  senyor. 
Lluís  Mercí. 
Bal.  A  vostè 

las  ayguas  de  Sant  Hilari... 
Lluís     IVT  han  probat;  no  he  hagut  de  anarhi 

per  precisió  de  santé. 

No  senyora;  tots  los  anys 

vaig  à  passà  la  caló 

ahont  va  la  gent  com  il  fó, 

à  tals  ayguas  ó  tals  banys. 

jLa  moda!  L'  hem  de  acatà. 

Si  lo  que  ella  vol  no  's  fès, 

un  fóra  estrany.  Pel  demés, 

Dié  mercí,  'm  trobo  com  sd. 

L'  any  passat,  vaig  sè  à  la  Puda; 

fa  dos  istius,  à  Argentona... 

Segons  hont  la  moda  dóna, 

y  la  moda  sempre  muda. 

Àvans,  anava  à  Vigí, 

mes,  ja  ho  compren,  sempre  à  Fransa, 

al  últim  vé  que  un  se  'n  cansa, 

y  vaig  dirme:  à  ma  patri. 

Aquí  la  costum  s'  estent, 

lo  tó  's  dóna  randé  vú 

à  Ribas,  à  Besalú... 

jo  hi  vaig  y  'm  trobo  trebien. 

Restordn,  fonda  ú  hostal, 

à  totas  parts  m'  acomoda, 

mentres  ho  marqui  la  moda; 

aquí  ó  allí  cetègal. 

Aquest  estiu  la  corrent 

nos  ha  dut  à  Sant  Hilari, 

y  'm  sembla  que  haurém  de  anarhi 

à  passà  T  estiu  proxén. 

Es  un  siti  de  plesir, 

los  prats,  aquella  verdó, 

aquellas  nits  de  frescó... 

ne  guardo  dols  suvenir. 

Després  may  olvidaré 

tant  amable  companyia 

de  aquest  any. 

Bal.      ( Sonrient.)     \  Galantèría! 

Lluís     jAh,  no,  senyora;  jamél 
Si  vostès  hi  van  tujur, 
també  'ns  hi  deurém  troba, 
perquè  ja  's  deu  suposà 
que  hi  aniré  à  donà  un  tur. 

Bal.       Si  no  hi  vaig  jo,  la  cunyada 
hi  anirà  ab  algú  al  costat; 
hi  va  per  necessitat, 
y  no  sent  ella  casada, 
com  la  salut  ho  demana, 
hi  ha  de  anà  ab  algú,  ja  siga 
ab  una  familia  amiga, 
ab  mí,  ó  sinó  ab  sa  germana. 

Lluís         '1  seu  senyor,  may  hi  va? 

Bal.      Tè  tantas  ocupacions 

de  còrners;  son  atencions 
que  no  pot  abandonà. 
Ja  que  del  Arbós  parlém, 
li  he  dit  que  si  '1  coneixia, 
y  diu  que  no. 

Lluís  Cada  dia 

casi,  en  la  Bolsa  'ns  veyém. 
Cert  que  may  habem  parlat, 
pero  jo  '1  tinch  tan  present, 
com  si  T  estigués  veyent; 
pet  etre  no  ha  reparat 
en  mí;  ja  podria  sè, 
com  allí  hi  va  tant  de  món 
un  entre  tants,  se  confon 
y  es  fàcil...  ^vú  comprené? 
Jo  hi  vaig  à  dà  una  mirada, 
m'  entero  de  las  noticias, 


després  passo  à  las  Delicias, 

y  à  donà  una  promenada. 

Ales  tan.  à  dinà  ab  repòs, 

després  al  teatro,  al  cafè 

fins  à  la  una,  y  à  cuxé; 

aixís.  íujur  la  meni  xos. 
Bal.       ;Donchs  sab  viure! 
Lluís  ; Q u é  vol  ferhi! 

Com  la  vida  es  tant  amarga. 

passantia  aixís,  no  es  tant  llarga. 
Bal.       jQue  te  de  sè:  consideri! 
Lluís     Ab  lo  permís  de  vostè.  (Alsantse.) 

que  porto  un  xiquet  de  pressa. 

Aquí.  trobarà  1'  adressa     {Senyalant  la  tar- 

de  sa  casa.  geia  de  la  taula.) 

Bal.       (Alsantse.).  Aquí  també 

disposi. 

Lluís  Mercí.  Ve  vam 

si  un  altre  any  nos  trobarem 

à  Sant  Hilari. 
Bal.  Veurém. 

Pàssiho  bè.      \Encaixant  la  ma  que  Lluu 
Lluís     {Saludant.      0  rentar,  madam.  allarga.) 

;Oh!  senyora,  san  Jasson. 

'  Veyent  que  ella  s'  aixeca.) 

no  s*  incomodi  per  mí,    {  Torna  d  sentarse.) 

aixís,  san  ceremoni 

y  san  compliman.  Pardon.    (Se  'n  va.) 


ESCENA  IX 

BALBINA 

( al.       ;Quin  ximple  mes  acabat! 
Si  T  Arturo  sàpigues 
que  ha  vingut,  y  1  coneixes, 
ja  '1  tindria  recelat. 
Eil.  que  de  tot  pensa  mal, 
v  aquet.  que  sembla  un  tronera, 
ja  pendria  una  quimera 
que  vull  evità;  mes  val. 

ESCENA  X 
BALBINA,  SIMÓN 

Sim.       i  Ja,  ja,  ja!     {Entrant,  rient.) 
Bal.  jBò!  <;y  de  qué  rius? 

Sim.       Per  volguerme  di  «Simón,» 

se  'n  ha  anat  dientme  garson.  (Riu.) 

jja,  ja,  ja!  jVaya  uns  motius! 
Bal.       Bè;  si  may  torna  à  vení    (Baixant  un  poch  la 

aquet  senyor...  reu.) 
Sim.  Si,  senyora. 

Bal.  Li  diràs  que  jo  sò  fora. 
Sim.  Ja:  si  vostè  no  es  aquí. 
Bal.       Home,  sí:  encara  que  hi  siga, 

li  dius  que  no.  <iHo  ent'ens  prou? 
Sim.       Com  que  en  la  casa  sò  nou... 
Bal.       No  fasses  mes  que  '1  que  't  diga. 

No  espliquis  al  senyor  Arturo 

que  hagi  vingut  cap  senyó. 
Sim.       ^Si  ho  pregunta? 
Bal.  Dius  que  no; 

y  si  no  ho  fas,  te  asseguro 

que  't  despatxo  avuy  mateix.  (Cremada.) 
Sim.       Fa  tant  poch  que  estich  aquí, 

que  ara  tot  m'  ho  han  de  advertí, 

després... 
Bal.       (Andntsen  per  la  esquerra. 

(jTant  tonto;  n'  hi  ha  un  feix!) 


ESCENA  XI 
SIMÓN 

Sim.       Jo  no  he  inventat  la  pólvora, 
pero  ó  jo  m'  enganyo  molt, 
ó  'm  sembla  que  la  mestresa 
vol  enganyà  à  ne  '1  senyor, 
que  bè  'm  deya  Mossèn  Jofre: 
«noy,  cada  casa  es  un  mon, 
cada  família  un  misteri, 
y  un  misteri  de  doló.» 
Pevo  jo  haig  de  fè  '1  que  'm  manan, 
que  tot  lo  demés  son  trons. 
(Sonajort  la  campana  de  /'  escala.) 

Bò;  ja  tornan  à  trucà. 

(Tonia  d  seniirse  una  altra  estirada  forta  de 
campana.) 

Aquet  gasta  mal  humor.    (Anant  d  obrir.) 
jVoy! 


ESCENA  XII 
SIMÓN,  MIQUELA 

Sim.  <fPot  sé  es  de  la  familia? 

(A  Miquela  que  entra  depressa  devant  dy  ell.) 
Miq.  <±Qué  -n  tens  de  fè?  (Assentantse  decidida.) 
Sim.  ;Com  sò  nou! 

Miq.      Si  no  ho  sò,  podria  serho.     (Sempre  cre- 

Digas:  <jqué  hi  es  lo  senyor?  mada.) 
Sim.       No  senyora:  ha  eixit  fa  rato. 
Miq.      ^No  sabs  si  tardarà  molt 

a  tornà? 

Sim.  No  m'  ha  dit  res. 

Miq.      <jQuàn  dina? 

Sim.  A  entrada  de  fosch. 

Ja  hi  ha  la  seva  senyora. 

(Miquela  pega  un  cop  d  la  taula.) 
Miq.       jAh,  es  casat!  [Pillo,  traidó! 

No  ho  habia  volgut  creure. 

jEnganyarme  à  mí  ja  es  molt! 

jPero  no  'm  passarà  aixís!  (Aixecantse.) 

jDigas,  tú  <J?t  sembla  si  jo  (Agafant  pel  bras 

faig  cara  de  que  m'  enganyin?  d  Simón.) 
Sim.       No  sé,  senyora:  fa  poch 

(Miquela  't  deixa  anar  y  torna  d  sentarse.) 

que  estich  de  mosso  à  la  casa; 

de  aquet  dematí  tan  sols. 
Miq.      <jNo  's  pot  veure  la  senyora 

per  enrahonarli? 
Sim.  Prou. 

Esperis,  1'  avisaré.    (Se  'n  hi  va) 
Miq.      Veshi  depressa.  jTraydó! 
Sim.       <íQui?  jjo! 

(Detenintse  al  sentir  la  exclamació  de  Mi- 
quela.) 

Miq.  No  enrahono  ab  tú. 

Sim.       <jY  donchs  ab  qui?    (Mirant per  V  escena) 

Miq.  Ves,  badoch. 

jHey,  tú!  ^Be  es  diu  senyor  Arturo? 


-  ig  - 

Sim.       La  senyora  no;  '1  senyor. 

Miq.      <iVols  di  que  no  s'  ho  diu  ella?  (Escarnintlo.) 

Sim.       Menos  que  s'  amagui  '1  nom, 

se  diu  senyora  Balbina. 
Miq.      Ves  à  avisaria.  (jTalós!) 

ESCENA  XIII 
MIQUELA 

Miq.       jAve  Maria  purísima! 

jo  '1  perdré  ó  's  perdrà  '1  meu  nom. 
jEnganyarme  à  mí  y  à  la  noya! 
Es  un  fet  escandalós 
que  may  m'  había  passat. 
[Semblava  tan  bon  senyor! 
Cada  dia  fent  regalos, 
cada  festa  portant  flós, 
cada  diumenje  al  Euterpe, 
ballant  sempre  ab  V  Assunció, 
y  ara  'm  surten  que  es  casat. 
Pero  li  haig  de  armà  un  soroll 
que  li  costarà  un  mal  viure. 
jNo  se  'n  enriurà  del  tot! 


ESCENA  XIV 
MIQUELA,  BALBINA 

Bal.       Que  Deu  la  guart.    (Saludant  d  Miquela.) 
Miq.      (Sense aixecarse.)  Ja  pot  seure.  (Sempre  cre- 
Bal.       jSenyora!...  mada.) 

(Ab  estranyesa,  assentanlse.) 
Miq.  Hem  de  parlà  un  poch. 

Lo  seu  senyor  es  un  trapella. 
Bal.       iQuè  diu!  (Sorpresa.) 
Miq.  Lo  que  sent. 

Bal.       (Admirada.)  \U  Arbós! 

Miq.      Si,  senyora;  '1  senyor  Arturo; 

es  dí,  senyor,  ho  es  de  nom. 

Li  dich,  à  fé  de  Miquela, 

que  T  haig  de  senyalà. 
Bal.       (Alsanise  precipitadament.)  jBo! 
Miq.      Miris:  jo  tinch  una  noya,    (Senyalant  d  Bal- 

que  es  !'  enveja  de  tothom,    bina  que  segui.) 

Si  volgués,  fora  casada; 

me  T  han  demanada  molts. 

Un  dia,  anant  à  la  feyna, 
es  modista  de  gipons, 

la  va  veure  '1  seu  marit    (Mohiment  de  sor- 

y  li  va  dí...  ^que  sé  jo!     presa  en  Balbina.) 

La  noya,  tant  ignoscenta, 

ni  coneix  lo  que  es  lo  mon, 

veyent  à  n'  ell  àb  levita, 

va  escoltà  las  sevas  rahons. 

Li  vam  donà  entrada  à  casa, 

semblava  molt  bon  minyó. 

i  Pillo!  'ns  portava  al  Euterpe, 

(Va  aumentani  la  sorpresa  de  Balbina.) 

preniam  gelats  y  tot, 

[qui  no  T  habia  de  creure! 

Feya  regalos  molt  bons 

à  la  noya,  y  fà  dos  dias, 

que,  no  sabém  com,  s'  ha  fos. 
Bal.  <;Vol  dí  que  era  '1  meu  marit? 
Miq.      ^Coneix  aquet  mocadó?     (Trayénisel  de  la 

Es  un  dels  mocadós  d'  ell.  butxaca.) 

(Balbina  7  pren  y  7  mira.) 
Bal.       Dugas  ans:  Arturo  Arbós. 

jSi  es  brodat  per  mi  mateixa! 

Jo  li  habia  donat. 

(Cargola  7  mocador  ab  impaciència,  mentras 
dura  ï  escena.) 
Miq.  Donchs 

và  agradà  un  dia  à  la  noya 

y  li  va  donà.  Y  aixó 

es  lo  mes  petit  regalo. 

Ahí,  al  sentí  di  '1  seu  nom, 

un  senyor  de  prop  de  casa 

va  dí:  «jay,  ay!  [Arturo  Arbós! 

jsi  es  un  comerciant  casat!» 

y  'm  va  donà  esplicacions 

de  hont  vivia:  jo,  admirada, 

me  feya  creus;  vaig  di  jo 

esperém  avuy  si  torna; 

pero,  ja  1'  hi  dich,  s'  ha  fós. 
Bal.       <;Fa  molt  temps  que  aixó  durava?  (Miquela 
Miq.      Farà  un  mes  y  mitj...  Oh,  prou.  pensa.) 
Bal.       Sí:  mentres  jo  he  sigut  fora. 
Miq.      Vostè  posis  la  mà  al  cor. 

<jQué  han  de  dí  tots  los  vehins 

que 'lsveyan  anà  per  tot, 

que  veyan  à  n'  ell  portantli 

cada  festa  rams  de  flós, 

al  sabé  que  ell  es  casat? 

La  noya  té  un  desconsol, 

que  avuy  no  es  bona  per  res. 
Bal.  jHipócrita! 
Miq.  Es  un  traydó. 

De  mí  no  se  'n  burlarà, 

li  daré  disgustos  forts, 

que  's  mereix  aixó  y  molt  més. 

Lo  de  casa,  es  andadó 

de  tres  montes;  [consideri 

si  contarà  ab  relacions 

per  fé  perdre  al  seu  marit! 
Bal.       Si  vostè  'm  vol  fé  '1  favor 

de  tornà  de  aquí  à  un  ratet, 

ell  serà  aquí,  y  allavors 

veurém  à  tot  qué  contesta. 
Miq.      <;Si  tornaré?  jNo  que  no! 

Y  li  portaré  '1  retrato. 
Bal.      <jLí  tè  '1  seu  retrato? 

Miq.  <jY  donchs? 

Va  sé  la  primera  cosa 

que  va  donà  à  1'  Assunció. 
Bal.      jA  la  seva  noya? 
Miq.  Sí. 
Bal.       Donchs,  pórtil,  fassi  '1  favor. 

Li  he  dit  mil  cops  que  's  retrati, 

y  sempre  'm  diu  que  no  ho  vol. 
Miq.      Donchs  se  '1  ha  fet.  Està  aixís,  {Plantantse.) 

ab  la  soguilla  y...  fa  goig. 

A  mí  la  passió  no  'm  cega; 

lo  que  es  ell,  vaja,  es  guapot. 

La  noya,  m'  està  mal  dirho, 

pero  no  m'  estranya,  no, 

que  agradés  al  seu  marit, 

perquè  ella  agrada  à  tothom. 

Si  vol... 

Bal.  No  la  vull  coneixe. 

Miq.      Ulls  negres... 

Bal.       {Impacientantse .)    Bé,  ja  'n  tinch  prou. 
Miq.      Sí,  senyora,  es  molt  guapeta. 

Millorant  lo  present,  jo 

no  crech  que  ella  's  cambiés 

per  vostè,  ni  cap  del  mon. 

[Quan  veig  que  li  cauhen  llàgrimas 

de  aquells  ulls!  jDeu  meu  Senyor!     (S'  ai~ 

De  aquí  à  un  ratet  tornaré  xeca.) 

y  'm  sentirà  '1  senyor  Arbós. 

No  estranyi  que  m'  hi  desmandi, 
perquè  tinch  de  podé  poch 
ó  anirà  à  escombrà  'ls  carrés, 
per  mes  que  ell  porti  paltó. 
Jo  sò  una  malva,  senyora; 
pero  tinch  lo  génit  fort. 
Pàssiho  bé.    {Andnisen  depressa.) 
Bal.  Estiga  boneta. 

Obra  la  porta,  Simón.  {Cridant.) 


ESCENA  XV 
BALBINA 

Bal.       jDèu  meu,  quanta  villanía! 
Ell  està  sempre  ab  recel, 
en  tot  sempre  hi  busca  un  vel, 
y  tot  li  don'  gelosia. 
Y  entretant,  al  mitj  del  dia 
aprofita  la  ocasió.    {Queda  pensativa.) 
Ja  ho  comprenen:  com  tot  traydó, 
creu  que  tothom  es  igual, 
y  com  ell  se  'm  porta  mal, 
pensa  que  y\  mateix  faig  jo. 


ESCENA  XVI 
BALBINA,  SIMÓN 

Sim.       <;Si  torna  aquesta  senyora, 

que  li  diré  que  no  hi  es, 

com  à  aquell  senyor? 
Bal.  Al  revés. 

Sim.       [Ah,  encara  que  siga  fora, 

li  diré  que  hi  es! 
Bal.  Bè:  sí. 

(Quan  vinga  jo  ja  hi  seré.) 

(;No  tè  cap  ni  centené!)    {Mirant  d  Simón.) 
Sim.       Quan  vinga... 
Bal.       {Alsantse.)       Ja  seré  aquí. 

(Se  yn  va  per  /'  esquerra.) 

ESCENA  XVII 
SIMÓN 

Sim.       Vamos  veig  que  la  senyora 
tè  unas  cosas  mol  estranyas. 
Tinch  de  dí  al's  uns  que  no  hi 
encara  que  siga  à  casa, 
y  als  altres  los  haig  de  dí 
que  hi  es  de  totas  passadas, 
encara  que  ella  no  hi  siga. 
Quan  la  tindré  mes  tractada 
pot  sè  no  m'  estranyarà 
res  de  lo  que  ara  m'estranya. 
jDitxosa  porta,  Dèu  meu, 
{Anant  d  obrir.) 
es  un  tragí  aquesta  casa! 

ESCENA  XVIII 

SIMÓN,  ARTURO 

Art.  ^Qué  ha  vingut  algú?  (Deixant  lo  barret.) 
Sim.  Ha  vingut, 

que  ara  mateix  se  'n  ha  anat, 

una  senyora  de  edat. 

y  génit  molt  resolut. 
Art.      <jY  ningú  mes?  (Reparant  ab  la  targeta  de  la 
Sim.  Ningú  mes.  taula.) 

Art.      jCom  que  no!  <fQué  es  aixó?  Vina. 

(Ensenyant  la  targeta.) 
Sim.       jOh!  la  senyora  Balbina 

m'  ha  dit  que  no  li  digués. 

Pero  si  vostè  'm  promet    (Baixant  la  veu.) 

no  dirho... 
Art.  Parla  al  instant. 

Sim.       Ha  vingut  un  elegant 

que  's  diu...  (Pensant.) 
Art.  <jL1uís? 
Sim.  No:  D.  Lluiset. 

Art.      Vamos,  quan  jo  recelava  

Sim.       Es  un  que  parlant  depressa 

la  llengua  se  li  entrevessa. 

Afiguris:  s'  en  anava 

y  m'  ha  dit:  «adeu,  garson.» 


es, 


(Trucan  d  la 
porta.) 


-  24  — 

Art.  jQuan  jo  tinch  una  creencia...  (Sense  escol- 
Sim.       i  Vegi  quanta  diferencia  tar  d  Simón.) 

hi  ha  de  garson  à  Simón! 
Art.      ^Ha  estat  molt  aquí? 
Sím.  Una  mica; 

no  gayre. 
Art.  Ella  li  haurà  dit 

que  vindria totseguit. . .  (Veu venir  d  Balbina) 

Ella:  veyam  com  s'  esplica. 

Surt,  Simón:  si  algú  'm  demana, 

que  torni  de  aquí  à  una  estona, 

que  no  hi  sò. 
Sim.  (;L'  hem  feta  bona!) 

<;Qué  es  un  mal  que  s'  encomana? 

jSenthi  vostè,  tinch  de  dí...! 
Art.      Dius  que  no  hi  sò  y  acabat.  (Cremantse.) 
SïM.       (Sí:  '1  mateix  que  m'  ha  manat 

la  senyora.)  Ho  faré  així.  (Andntsen  pel Joro) 


ESCENA  XIX 
BALBINA,  ARTURO 

Bal.       <jTú3  aquí?  (jSembla  impossible!) 

(S' assenta  al  soja  fent  mala  cara.) 
Art.      Sí,  jo.  (;Fa  la  cremada?) 

(S  assenta  al  costat  de  taula.  ) 

(Ho  veig  y  ho  tinch  de  creure.) 

i  Mirant  la  targeta,) 
Bal.       (;Dèu  meu,  no  se  que  'm  passa.)  (Pausa.) 
Art.  han  dut  una  targeta. 

Bal.       Ja  ho  sé.    (Yeyeni  que  la  te.) 
Art.  çQuí  1'  ha  portada? 

Bal.       <;No  veus  lo  nom?  Llegeixlo. 
Art.      j"Es  dí  que  ha  entrat  à  casa! 
Bal.       Com  no  tinch  res  que  dirhi, 

no  li  he  negat  la  entrada. 

[Pot  sè  vols  tení  celos! 

Xo  'n  faltaria  de  altra. 
Art,      Donchs  vull  que  tu  m'  espliquis 

perquè,  per  quina  causa 

lo  mosso  no  pot  dirme 

quan  entra  un  jove  à  casa. 
Bal.       Avans  de  sapiguerho, 

deurias  esplicarme 

qué  has  fet,  estant  jo  fora 

aquesta  temporada.  •[ 
Art.      Lo  que  faig  cada  dia. 
Bal.       <jAh,  sí?  Ja  m'  esperava 

resposta  com  aquesta. 

Comprench  las  tevas  manyas. 

ja  sé,  ja,  com  te  'm  portas.  • 
Art.      Es  dí:  vols  escusarte 

finginte  ara  gelosa? 
Bal.       Motius  tinch  per  estarne. 

<jNo  t'  has  fet  may  retratos?  {Intencionada.) 
Art.      Ja  sabs  que  no  m'  agrada. 
Bal.       Molt  bé  que  vas  à  fértels 

cuan  te  'ls  demanan  altras. 
Art.      No  vulgas  que  m'  alteri, 

perquè  ja  ho  estich  massa. 
Bal.       [Pot  sè  tindré  la  culpa, 

sent  jo  la  agraviada! 
Art.      jBò:  fentme  à  mí  V  agravi, 

deuré  sè  jo  '1  culpable! 
Bal.       <;De  quin  agravi  't  queixas? 
Art.      ;De  quin  tinch  de  queixarme! 
Bal.       Vols  ferme  ofensas  novas. 
Art.      <jSí,  jo,  ab  qué? 
Bal.  Ab  tas  paraulas. 

Art.      [Te  'n  burlas! 
Bal.  Tú  te  'n  burlas. 

Art.      Tú,  m'  has  ofès. 
Bal.       {Cremada.)        Bè,  calla. 
Art.      <iQué  t'  he  fet  jo? 
Bal.  Tinch  probas. 

Art.  ^Dequé? 
Bal.  De  tas  hassanyas. 

Art.      A  veure. 

Bal.  Aquesta  prenda.    {Donantli  7  »io- 

Art.      Es  meva.    {Mirant  lo  mocador.)  cador.) 

Bal.  <jA  qui  V  has  dada? 

Art.      <íQui,  jo?  A  ningú. 

Bal.  -         Aixís;  négaho. 

Art.      Bè  ho  nego. 

Bal.  Ja  ho  veig  massa. 

Art.      Perquè  jo  \  dissimuli 

vols  ferte  V  ofesa  ara. 
Bal.       Es  clà,  que  'ls  teus  negocis 

aquí  varen  lligarte, 

y  anavas  cada  festa... 
Art.      jCom!  {Aixecantse.) 

Bal.  Al  paseig  de  Gracia. 

Art.      iQué  dius!  {Estranyat.) 

Bal.  Als  balls  de  Euterpe. 

(No  deixantlo  parlar.) 

Si  ho  sé:  en  va  te  yn  amagas. 

Espérat  una  mica, 

veuràs  quina  andanada 

la  mare  de  la  noya... 
Art.      <:De  quina  noya  parlas?  (Alterat.) 
Bal.       [Pot  sè  jo  tinch  de  dirtho! 

Ja  sè  que  li  portavas 

regalos,  y  floretas, 

y  quant  t'  acomodava. 

Sè  que  solté  't  fïngias, 

sè  que  la  noya  es  guapa, 

(Arturo  va  apariar  y  ella  V  interromp.) 

que  anavas  sempre  ab  ella, 

que  en  1'  Euterpe  hi  ballavas, 

y  sè  que  fa  dos  dias 

no  t'  han  vist  à  la  casa. 

Veuràs;  de  aquí  una  estona  (Alsantse.) 

t'  ho  contarà  sa  mare. 

(Se  'n  va  depressa  per  /'  esquerra.) 


ESCENA  XX 
ARTURO 

Art.      Ja  ho  comprenen;  aquet  Lluis 
la  posa  à  n'  ella  en  recel, 
fent  veure  que  li  sò  infiel, 
per  logrà  'Js  seus  fins  aixís.  (Pausa.) 
No  pot  sè  cap  altra  cosa, 
perquè,  sino,  ^à  qué  vindria 
que  de  un  dia  al  altre  dia 
s'  hagués  tornat  tant  gelosa? 
Ella,  que  de  cap  manera 
de  mí  'n  sospitava  res... 
Es  cosa  de  ell,  no  hi  ha  mes. 
Son  medis  de  calavera. 
Pero  ja  que  ella  Y  escolta, 
proba  que  '1  vol  escoltà.    (Queda  pensatiu.) 
No  hi  ha  mes;  tinch  de  deixà 
avuy  la  qüestió  resolta. 

ESCENA  XXI 

ARTURO,  SIMÓN 

Art.      Simón.  (Cridanllo.) 

Sim.       (Soi'tint.)  jSenyor! 

Art.  Vina  aqui. 

(Simón  se  li  acosta.) 

<jQuan  hi  habia  aquell  senyor, 

has  sentit  que  deya? 
Sim.  Nó. 
Art.      [Com,  nó! 
Sim,  No  parlava  ab  mí. 

Art.      Comensas  ab  mals  auguris. 
Sim.       Ja  dich,  ab  mi  no  ha  parlat. 
Art.      ([Estrany  que  sigas  criat 

y  no  escoltis  ni  murmuris!) 

En  Quico,  tot  lo  que  's  deya 

à  casa,  tot  ho  sabia 

y  ara  no  sè  que  'm  daria 

perquè  fessis  lo  que  ell  feya. 

Aquell  en  tot  se  ficava, 

y  si  era  un  bon  estornell, 

al  menos,  sabia  ab  ell 

tot  lo  que  m'  interessava. 
Sim.       Sí;  y  si  jo  m'  hi  hagués  ficat,  (Cremantse.) 

dirian  perquè  m'  hi  fico.     (Arturo  no  V  es- 

jSempre  'n  Quico!  jDitxós  Quico!  colta.) 

jja  'm  deixaran  enquicat! 

Ho  faré  de  aquí  à  endevant. 

Com  fa  tant  poch  que  sò  aquí, 

no  sè  que  haig  de  fè  y  de  dí. 
Art.      Si  torna  aquell  perillan, 

la  senyora... 
Sim.  Serà  fora. 

Art.      Bè;  si  no  hi  es,  sortirà 

y  tu  'ls  podràs  escoltà. 
Sim.       Serà  fora,  la  senyora. 
Art.      <;Com  ho  sabs?  (Cremantse.) 
Sim.       (Baix.)  Ella  m'  ha  dit 

que  si  de  acàs  ell  tornés, 

tant  si  hi  es  com  si  no  hi  es, 

li  diga  que  ella  ha  sortit. 
Art.      jHo  trobo  estrany!    (Queda  pensaliu.) 
Sw,  MoJt  mes  jo. 

Art.      No  arribo  à  entendre  ab  quins  fins... 

(Pensatiu,  no  escolta  d  Simón.) 
Sim.       [Ves  si  s'  està  ella  aquí  dins, 

perquè  tinch  de  dí  que  no! 

Lo  que  'm  digan,  ja  ho  faré, 

mes  per  dí  lo  que  no  siga, 

no  s'  estranyin  que  'Is  hi  diga 

que  com  sò  nou,  no  ho  sè  fè. 

Quan  estava  ab  lo  rectó 

era  diferent  de  aquí, 

si  deya  que  sí,  era  sí; 

si  deya  que  nó,  era  nó. 

No  m'  enjéguin  al  mal  viatje, 

sent  estrany  lo  que  's  disposa; 

ja  se  sab,  que  cada  cosa 

vol  lo  seu  aprenentatje. 

No  'm  moguin  tantas  rahons, 

que  tot  vol  las  sevas  salsas; 

jo  habia  après  de  fé  calsas, 

mès  no  sè  fé  pantalons. 
Art.      (Perquè  no  '1  trobés  jo  aquí     (Sempre  pen- 

no  déu  volé  que  ell  hi  vinga.  satiu.) 

jJa  fa  bé,  ja:  que  '1  detinga, 

sino,  no  responen  de  mí!) 

Simón:  crida  à  la  senyora, 

y  dígali  que  aquí  hi  ha 

Don  Lluiset. 
Sim.  jMe  renyarà! 

Art.      Fes  lo  que  jo  't  mano,  y  fora. 
Sim.       [Es  dí  que  ara  sense  serhü... 
Art.      Fes  veure  que  jo  no  hi  sò. 

(Agafa  7  barret  y  es  posa  darrera  del  por- 
tier  deljoro.) 
Sim.       (jQuan  deya  '1  senyor  rectó: 

«cada  casa  es  un  misteri!») 

ESCENA  XXII 

Dils,  BALBINA 

Sim.       jDonya  Balbina!  (Cridantla.) 
Bal.       (Surtini.)  ^Qué  hi  ha? 

Sim.       Don  Lluiset  es  aquí. 
Bal.       <jNo  sabs  lo  què  tens  de  dirli? 

(Simón  queda  confós.) 
Sim.       Sí,  senyora,  ja  li  he  dit,   (Artur o  esta  obser- 

pero  diu  que  no  ho  vol  creure.  vant.) 

Bal.       [Com  no  ho  vol  creure! 

Sim.  Ell  ho  diu. 

Bal.       <jY  ?1  senyor? 

Sim.  No  es  pas  à  casa. 

Bal.       Donchs  digas  à  Don  Lluis 

que  no  'i  dech  ni  '1  vull  admetre 

en  no  habenti  '1  meu  marit. 
Art.      Aquí  sò  jo.    (Entrant,  deixant  lo  barret.) 
Bal.       (A  Simón.)    Ah,  aixís,  que  entri. 
Art.      Dígali.    (A  Simón  que  's  queda  parat.) 
Sim.  [Com!    (Baix  d  Artur o.) 

Art.  Surt  d'  aquí. 

Sim.       i  Si  no  hi  es!    (Baix  d  Arturo.) 
Art.      (Cremaníse.)    <jNo  't  dich  que  surtis? 
Sim.       (Bè,  sortí  ray,  tot  seguit.) 

Peró  no  habenthi  ningú,  (Andntsen.) 
qui  dich  que  entri  aquí  dins? 

jJo  voldria  veure  en  Quico, 

com  se  'n  sabria  sortí!    (Acaba  de  andrsen.) 


ESCENA  XXIII 
BALBINA,  ARTURO 

Art.      Las  sospitas  que  tenia, 

(Ab  amabilitat  acosianise  d  Balbina.) 

veig  que  eran  sense  motiu. 

Ja  'm  coneixes  prou  lo  génit, 

dispénsam. 
Bal.  (jLas  que  jo  tinch 

no  siguessen  mes  fundadas!) 

Ja  veuràs  com  Don  Lluis 

no  es  res  de  lo  que  't  figuras. 
Art.      Ja  ho  sè.  (jAb  lo  poch  que  he  sentit 

ja  n'  he  quedat  convensut.) 

No  T  esperis;  no  es  aquí. 

(Seu  al  costat  de  la  taula.) 
Bal.      <jAh,  tú  V  has  tret?  Donchs  milió, 

que  massa  mals  de  cap  tinch 

ab  los  que  tú  'm  fas  passà. 
Art.      [Quins  mals  de  cap!  (Cremantse.) 
Bal.       (Trucan  d  la  porta.)    Ja  ho  sabs  quins. 

(Tórnan  d  truca.) 
Art.      Simón:  jque  no  sents  que  trucan!  (Cridant.) 
Bal.       (Ella  deu  sè.)    (Tórnan  d  truca.) 
Sim.       (De  dintre.)    Vaig  à  obrí. 

ESCENA  XXIV 
Dits,  MIQUELA 

Miq.      Ja  torno  à  sè  aquí.  </L  senyor? 

(Diriginise  d  Balbina  sense  veurer  d  Arturo.) 
Bal.       Aquí  '\  tè.    (Senyalantli  d  Arturo. ) 
Miq.      (Al  anarhi,  's  deté,)    \ Vostè  m'  enganya! 

(A  Balbina.) 
Art.      (jQuina  cosa  mès  estranya!) 
Miq.      <jLo  senyor  Arturo?    (Alt,  d  Balbina.) 
Art.  Sò  jo. 

Miq.      jQue  tè  de  sè!  Ja  veurà. 

( Buscanise  per  las  buixacas.) 
Bal.      Li  dich  que  es  ell. 
Miq.  Donchs  jo  ho  nego. 

jPot  sè  's  pensan  que  combrego 

ab  rodas  de  molí!  jCà!     (Continua  butxa- 

Per  fugi  de  un  embolich  quejant.) 

sf  han  avingut  vostès  dos; 

vostè  no  es  Arturo  Arbós. 
Art.      jSi  sabré  jo  com  me  dich! 

^Donchs  qui  sò  jo? 
Miq.      (Butxaqueja.)         No  m?  hi  fico; 

jo,  per  vostè  poch  m'  apuro, 

(Treu  un  retrato  de  una  butxaca.) 

j Ah,  ja!  ^Veu  lo  senyor  Arturo? 

(Ensenya  7  retrato  d  Balbina,  que  li  pren  de 
la  ma.) 

Es  aquet.    (Arturo  corra  d  mirdrsel.) 
Bal.       (Admirada.)    jAy,  ay! 
Art.  jEn  Quico! 

Bal.  aquet  li  habia  donat 

aquell  mocadó? 
Miq.      (Admirada.)      Sí:  aquet. 
Art.       jMira  '1  truhàn! 
Bal.  jVaya  un  pillet! 

Miq.      <:Ahont  es?    (A  Balbina.) 
Bal.  No  sé:  es  un  criat,     (Miquela  's 

que  m  en  tres  que  jo  he  estat  fora  sorprèn.) 

feya  tant  mal  com  podia 

y  '1  va  treure  V  altre  dia 

lo  meu  senyor. 
Art.  Sí,  senyora. 

Miq.      <íY  no  's  diu  Arturo? 

Art.  No; 

Francisco  y  ni  sè  com  mes. 

Pot  sè  li  sabrà  dí  ahont  es 

lo  manyà  de  aquí  al  cantó, 

que  aquet  dematí  hi  parlava. 
Miq.       Prou  que  li  preguntaré, 

y  segons  com,  tornaré. 
Art.       j Veus  tú  quan  jo  'n  recelava!    (A  Balbina.) 
Bal.       Ab  lo  únich  que  has  encertat. 
Miq.       [Si  jo  '1  trobo  à  aquell  tramoya!... 

[Pensà  que  la  meva  noya 

ha  anat  al  ball  ab  un  criat!     (No  sabéntsen 

jCà!  M'  enganyan,  de  segú.  avenir.) 
Bal.      Bè,  si  vostè  no  'nsvol  creure... 
Miq.       No  senyora;  ho  tinch  de  veure. 

jNo  m'  enganya  aixís  ningú! 
Art.      Si  no  li  fa  veure  bè 

lo  manyà,  que  hi  deu  sè  amich, 

ell  portava  en  embolich 

las  criadas  del  carré. 

Pot  ensenyàlshi  '1  retrato. 
Miq.      Si  '1  veig,  ja  ho  sentirà  à  dí, 

que  aixó  de  enganyarme  à  mí, 

no  ha  de  sortirli  barato.    .(Se  'n  va.) 

ESCENA  XXV 
BALBINA,  ARTURO 

Art.      [Ves  en  Quico  quina  pessa! 

<jTú  ho  haurias  dit  may? 
Bal.  No. 

L'  ocasió  fa  '1  lladre.  Jo 

hagués  vingut  mes  depressa, 

ja  ho  hauria  conegut. 
Art.      [Massa  que  jo  nV  ho  temia! 
Bal.       [Te  dich  que  m'  ha  dat  un  dia 

que  ni  may  que  hajés  vingut! 

ESCENA  XXVI 
Dits,  SIMÓN 

Sim.       (Aquesta  que  ara  ha  sortit, 

no  està  alegre.)  Senyor  Arturo, 
aquí  li  porto  aquet  duro  (Donantli.) 
que  he  trobat  à  prop  del  llit. 

Art.      (Aquet  no  porta  malicia.)  {Prenent  lo  duro.) 

Sim.       Com  sò  nou... 

Art.  Tu,  per  criat, 

ets  tonto,  pero  ets  fiat. 
Sim.       Home,  gracias.  (Saludant.) 
Art.  Es  justícia. 

Sim.       ; Justícia!  no  m'  embolico. 
Bal.       Si  'ns  sabs  creure,  aniràs  bè. 
Sim.  x    Si  senyora  ja  'ls  creuré, 

encara  que  no  sò  "n  Quico. 
Art.      Fes  sempre  lo  que  se  't  mani. 
Bal.       Ara,  despedeixte.     ( Senyalantli  7  públich.) 
Sim.       (Dirigintse  al  públich. )  Prou. 

Ja  veuran;  com  que  sò  nou...  (Senyala  que 

no  esperin  que  'Is  hi  demani,  aplaudeixin.) 

LO   TEAÏRO  REGIONAL 


OBRAS  PUBLICADAS 

Ptas. 

V  Agulla,  drama,  3  actes,  Pelay  y  Briz   2 

Sortint  del  ow,  diàlech,  Ignasi  Iglesias   0U25 

Claris,  drama,  3  actes.  Conrat  Roure   2 

Lo  Teatro  per  dins,  comèdia,  2  actes,  Frederich  Soler  .......  l'50 

Sant  Jordi  mata  V  aranya,  comèdia,  1  acte,  A.  Guasch  Tombas    ...  1 

La  dona  y  la  baylerina,  comèdia,  1  acte,  Frederich  Soler   I 

Pintura  fi  de  sigle,  1  acte,  Guasch  Tombas  y  Dalmases  Gil   1 

Un'  altra  sogra,  comèdia,  1  acte.  Abelardo  Coma   1 

Las  Joyas  de  la  Roser,  drama,  3  actes,  Frederich  Soler   2 

iTotper  las  donas!  1  acte,  Joseph  M.a  Pous   1 

U  esclau  del  vici,  monólech,  Ignasi  Iglesias   0'50 

La  feyna  d'  èn  Jafà,  cometia,  1  acte,  Ernest  Soler  de  las  Casas  ....  1 

Los  aucellets,  comèdia,  3  actes,  Joseph  M.a  Pous    .    .  V   2 

La  mosca  al  nas,  comèdia,  1  acte,  Frederich  Soler   1 

La  firma  d'  en  Rovellat,  comèdia,  1.  acte,  Conrat  Colomer  .    .    .  v.    .    .  1 

La  tornaboda,  comèdia,  1  acte,  Julià  Carcassó   1 

\Xerrairell  Monólech,  Joaquim  Montero   0'50 

Lo  quarto  dels  mals  endressos,  1  acte,  Conrat  Roure   1 

Qui  oli  remena...  Juguet,  1  acte,  Pere  Reig  y  Fiol   1 

La  flor  de  la  montanya,  drama,  3  actes,  Ramón  Bordas  .    ......  2 

Tres  personas,  juguet,  1  acte,  Abelardo  Coma   0'50 

iTot  per  ella!  Comèdia,  1  acte,  A.  Careta  y  Vidal   1 

Per  contradicció,  comèdia,  1  acte,  J.  Pont  y  Espasa   0'50 

La  mort  de  Nerón,  tragèdia,  1  acte,  Víctor  Balaguer   0'50 

Un  músich  de  regiment,  sarsuela,  1  acte,  Joseph  M.a  Pous   1 

La  Dama  de  Reus,  drama,  3  actes,  Manuel  Rocamora   2 

Un  rey  de  pega,  monólech  lírich,  1  acte,  Enrich  Molina   0'50 

Dos  companys  mai  avinguts,  joguina,  1  acte,  F.  Godo  V.  y  Rahola    .    .  1 

La  Pescatería,  sainete,  Mirabent  y  Mestres   1 

La  Casamentera,  joguina,  1  acte,  Conrat  Roure   1 

Las  esposallas  de  la  morta,  tragèdia,  3  actes,  Víctor  Balaguer    ....  1 

Los  gelós  de  la  Coloma,  parodia,  1  acte,  A.  Guasch  Tombas   1 

Un  bateig  à  cops  de  punys,  comèdia,  1  acte,  Jaume  Molgosa   1 

Una  donày  un  Deu,  comèdia,  1  acte,  Joseph  M.a  Pous   1 

Sí,  senyors,  monólech  en  vers,  Joseph  Barbany  (Pepet  del  carril)   .    .    .  0'50 

Lucreçia  Borgia,  joguina,  1  acte,  Francisco  X.  Godo   1 

Lo  diner,  comèdia,  3  actes,  Joseph  M."  Pous   2 

Lo  marit  de  la  difunta,  joguet,  1  acte,  Francisco  Figueras  y  Ribot.    .    .  1 

V  ocasió  fa  '/  lladre,  proverbi,  1  acte,  Conrat  Roure   1 

